hu de hu hu hu hu hu hu en hu eo hu hu en hbs_lat hu hu hu hu hu hu hu hu hu hu hu hu hu hu hu hu hu pl hu de de en hu hu hu hu hu hu hu hu hu hu hu hu en
Fókuszban a felelős foglalkoztatás – CCO Magazin
Idén negyedik alkalommal rendezték meg a CSR Piac kiállítást, amelynek központi témája a felelős foglalkoztatás volt. (CSR = Corporate Social responibility – Szervezetek társadalmi felelősségvállalása) Helyszíni tudósítónk jelenti.
A rendezvény fővédnöke Dr. Czomba Sándor, a Nemzetgazdasági Minisztérium munkaerőpiacért és képzésért felelős államtitkára volt. A Lurdy Konferencia- és Rendezvényközpontban rendezett eseményen 33 vállalat és 6 szakmai civil szervezet mutatta be a vállalati társadalmi felelősségvállalás terén végzett munkáját.
„Ma ott tartunk, hogy nem a forráshiány, hanem a szakképzett munkaerő hiánya a kis- és közép középvállalkozások gondja. A munkaerő megtartásában nagy szerepe van a társadalmi felelősségvállalásnak, melyben szerepet játszik a kormány közelmúltban elfogadott Nemzeti CSR Cselekvési Terve is.” – mondta megnyitó beszédében Dr. Czomba Sándor államtitkár.
Pákozdi Szabolcs, Országos Foglalkoztatási Közhasznú Nonprofit Kft. ügyvezető igazgatója az újszerű innovatív foglalkoztatási módok megjelenését emelte ki, hangsúlyozva, hogy ezekben fontos szerepe van a helyi kezdeményezéseknek, a civil szervezeteknek és az állami szerepvállalásnak.
Dr. Tóth Gergely, KÖVET Egyesület a Fenntartható gazdálkodásért főtitkára üdvözlő beszédében a környezetvédelem fontosságát emelte ki a CSR mellett.
Az egész napos kiállítás keretében előadások és kerekasztal beszélgetések hangzottak el a felelős foglalkoztatásról.
Kálmán Edina, IFKA Nonprofit Kft. programvezetője a „CSR-eszköz vagy versenyképességi modell?” kérdését feszegette, kiemelve a családbarát munkahelyek jelentőségét mellyel segíthető a kisgyermekes anyák mielőbbi visszatérése a munkába.
Suhajda Attila, Civil Support Nonprofit Kft munkatársának előadásának témája a  „pro bono önkéntesség” volt, mely keretében a résztvevők szaktudásukat és kompetenciájukat felajánlva végeznek önkéntes munkát.
A kísérőprogramok közül a papírcsocsó nagy népszerűségnek örvendett. Sok látogatót vonzott a farmerek újrahasznosítását bemutató Réthy Fashion Kft. standja. A bemutatott ruhák alapanyagát, diákok gyűjtötték össze az iskolai farmergyűjtési akciók keretében, az alapanyag feldolgozást csökkent munkaképességű dolgozók végzik.
A 2015 Legkiválóbb CSR Megoldása díját a DENSO Gyártó Magyarország Kft. „KÉPES – Közösségi értékteremtés Székesfehérváron” című programja,
A 2015 Valóban Felelős Vállalata díjat a Katica Tanya Élményközpontja,
A Legkiválóbb Felelős Foglalkozatási Megoldás díjat a Nestlé Hungária Kft. a „Nestlé a Fiatalok Foglalkoztatásáért” című programja,
A Társadalmi Vállalkozás Különdíjat a Nézz Más Szemmel Nonprofit Közhasznú Kft., kapta.
A Közönségdíjat – a CSR Piac látogatóinak szavazatai alapján – a Grundfos Magyarország Gyártó Kft. „A megváltozott helyzet csak rugalmasság kérdése” intézkedése nyerte el.
CCO Magazin a Twitteren:
Alapító főszerkesztő: Barát Tamás
Afrika bell pottinger best practice Burson-Marsteller cannes CCO CIPR csr díj EACD edelman ENSZ etika fake news GWA iabc icco ipra kampány kommunikáció konferencia kreatív krízis Kríziskommunikáció lions magazin marketing microsoft MPRSZ MUOSZ Museum of Public Relations MÖT média mérés oktatás pr prca PRO PR díj prweek Public relations sajtóetika seo smart smart konferencia social media
© Copyright 2022 | CCO Magazin